Termoelektrični efekt
<s>Termoelektrični efekat ili termoelektricitet je električna struja koja nastaje u električnom strujnom krugu sastavljenom od dviju različitih kovina, ako se njihovi spojevi održavaju na različitim temperaturama.</s><s>Pojavu dodirnih električnih potencijala i njihovu ovisnost o temperaturi razjašnjava kvantna teorija kovina.</s><s>Prema toj teoriji elektroni se u kovinama nalaze u vodljivim energetskim vrpcama različite energije, kroz koje se slobodno kreću.</s><s>Energija najviše vodljive vrpce za različite je kovine različita.</s><s>Ako vrpce različitih kovina dođu u dodir, elektroni će iz kovina s višom vodljivom vrpcom prelaziti u kovinu s nižom vodljivom vrpcom, a to će između dviju kovina stvoriti dodirni električni potencijal.</s><s>Taj je potencijal ovisan o temperaturi, jer se povećanjem temperature kristalne rešetke kovine povećava i energija elektrona.</s>

<s>Objašnjenje 
Da se toplina može pretvoriti u električnu struju, pokazao je Thomas Johann Seebeck 1821.</s><s>Spojimo li krajeve dvaju različitih metala, na primjer bakra i željeza, i jedan spoj držimo na višoj, a drugi na nižoj temperaturi, kroz metale će prolaziti električna struja.</s><s>Nalazi li se između njih magnetska igla, ona će se zakrenuti iz početnog položaja.</s><s>Takva električna struja koja se javlja pri različitom zagrijavanju spojeva raznih metala zove se termoelektrična struja, a ovakva dva metala koji zagrijavanjem stvaraju električnu struju čine termočlanak ili termoelement.</s>

<s>Termoelektromotorna sila je vrlo malena.</s><s>Jedna od najvećih je kod termoelemenata od bizmuta i antimona, a iznosi 0,011 volta pri temperaturi spojeva 0 °C i 100 °C. U ovakvom spoju struja teče od bizmuta k antimonu.</s><s>Iako su elektromotorne sile kod termočlanaka malene, struja može biti vrlo jaka, pa i na stotine ampera ako je električni otpor malen.</s><s>Da bi se povećala elektromotorna sila, termočlanci se spajaju u seriju, i dobije se termobaterija.</s><s>Kod toga se sva spojišta na jednoj strani drže na jednoj temperaturi, a spojišta na drugoj strani na drugoj temperaturi.</s>

<s>Termočlanci se upotrebljavaju za mjerenje visokih temperatura do 3 000 °C i nazivaju se termoelektrični pirometri.</s>

<s>Izvori</s>

<s>Elektroenergetika</s>

